เมื่อวันที่ 8 ก.ย. นายอนุทิน ชาญวีรกูล หัวหน้าพรรคภูมิใจไทย กล่าวถึงเรื่องเศรษฐกิจของประเทศในขณะนี้ ว่า ประเทศไทยต้องการเม็ดเงินหมุนเวียน แต่จากประสบการณ์ที่ผ่านมา และจากการพูดคุยกับกลุ่มนักลงทุน พบปัญหาที่ต้องรีบแก้ไขคือ กฎหมายของประเทศไทย มีความยุ่งยาก ซับซ้อน ไม่อำนวยความสะดวกกับนักลงทุนเท่าที่ควร เนื่องจากการตั้งหน่วยงานรัฐเข้ามาตรวจสอบและอนุมัติการลงทุนอย่างละเอียด โดยไม่กำหนดกรอบเวลาในการพิจารณาอย่างชัดเจน ส่งผลให้หลายบริษัทต้องรอการอนุมัติอยู่นับเดือน นับปี เสียดายเงินที่รอเข้ามาหมุนเวียนในระบบเศรษฐกิจไทย เพราะติดขั้นตอนทางราชการ